burgasdotpro/wikipedia huggingface dataset:
TOP 09

TOP 09 je česká pravicová politická strana. Jej názov je zložený z počiatočných písmen slov "Tradice", "Odpovědnost", "Prosperita" a číslovky "09", ktorá označuje rok jej vzniku. 
Pro-európsky ladená TOP 09 sa hlási k liberálnemu a fiškálnemu konzervativizmu a odsudzuje populizmus. Bola založená ako alternatívna strana ku kresťanskodemokratickej KDÚ-ČSL a v určitých obdobiach pomerne euroskeptickej ODS. 
Prvým predsedom strany bol Karel Schwarzenberg, ktorý bol jednohlasne zvolený na ustanovujúcom sneme. Podpredsedom bol spoluzakladateľ Miroslav Kalousek, bývalý predseda KDÚ-ČSL a minister financií Česka. Po voľbách do poslaneckej snemovne v roku 2010 vytvorila koaličnú vládu spolu so stranami ODS a Věci veřejné. Po afére premiéra Petra Nečasa strana v predčasných voľbách v roku 2013 síce stratila 15 mandátov, ale predstihla tradičnú pravicovú jednotku na politickej scéne Česka, konzervatívnu ODS. 
V roku 2015 sa novým predsedom strany stal Miroslav Kalousek, Karel Schwarzenberg sa stal čestným predsedom. 
Vo voľbách v roku 2017 skončila ôsma so ziskom iba 7 mandátov. Novým predsedom sa v novembri 2017 stal europoslanec Jiří Pospíšil, ten v úrade predsedu vydržal dva roky a v novembri 2019 ho nahradila Markéta Pekarová Adamová, poslankyňa Poslaneckej snemovne a dovtedajšia prvá podpredsedníčka strany.
Od roku 2020 je TOP 09 súčasťou konzervatívne liberálnej pravicovej koalície SPOLU, spoločne s ODS a KDU-ČSL. Koalícia SPOLU v snemovných voľbách v roku 2021 zvíťazila s 27,79 % hlasov a vytvorila vládu s liberálnymi Pirátmi a Starostami.
Strana býva označovaná za "stranu pražskej kaviarne", čo reflektuje fakt, že okrem Prahu strana od roku 2013 nemá príliš dobré volebné výsledky, prípadne za "kniežaciu" či "šľachtickú" stranu, čo vychádza z faktu, že väčšina politicky aktívnych českých šľachticov sa v minulosti angažovala či dodnes angažuje práve v TOP 09.
Feria del Sol

Feria Del Sol alebo Carnaval Taurino de America je medzinárodný kultúrny festival, ktorý sa koná v meste Mérida vo Venezuele každý február v roku. Festival Feria sa koná súčasne s karnevalovými hodmi. Konajú sa tu býčie zápasy, kultúrne výstavy, komerčné a zootechnické výstavy, koncerty, prehliadky, športové udalosti a voľba "La Reina Del Sol" (Kráľovná slnka).
Boeing X-37

Boeing X-37 je experimentálny bezpilotný kozmický raketoplán, ktorý má slúžiť na otestovanie nových technológií na obežnej dráhe a pri návrate do atmosféry.
Prvý pokusný let sa uskutočnil 7. apríla 2006 na Edwardsovej leteckej základni, keď bol vynesený do výšky lietadlom Scaled Composites White Knight firmy Scaled Composites a potom kĺzavým letom klesol a pristál.
Prvý let vlastnou silou bol naplánovaný na 22. apríla 2010 a riadený vojenským letectvom Spojených štátov, nie NASA, čo nahráva špekuláciám o jeho možnom budúcom vojenskom využití. Štart raketoplánu prebehol úspešne.
Inocent

Inocent môže byť:
Pius

Pius môže byť:
Viktor IV. (1159 – 1164)

Viktor IV. (lat. "Victor Quartus"), vl. menom Octaviano de’ Crescenzi Ottaviani de Monticelli (* 1095, Tivoli – † 20. apríl 1164, Lucca) bol protipápežom od 7. septembra 1159 do svojej smrti.
Životopis.
Pochádzal zo šľachtickej rodiny. Dostal kňazské vzdelanie a rysovala sa mu skvelá cirkevná kariéra. V roku 1138 sa stal kardinálom (jeho titulárnym kostolom sa stala bazilika Santa Cecilia in Trastevere) a vyslancom pápežov Celestína II. a Lucia II.
Na čelo rímskej cirkvi ho vyniesli sporné voľbyi v septembri 1159 po smrti pápeža Hadriána IV. Konkláve väčšinou hlasov zvolilo pápežom kardinála Orlanda Bandinelliho (ako Alexandra III.), no malá skupina opozičných kardinálov ovplyvnených cisárom Fridrichom I. Barbarossom hlasovala za kardinála Ottaviana Monticelliho. Vzápätí po voľbe sa rozpútali násilnosti a prišlo ku kurióznej situácii, kedy stúpenci kardinála Monticelliho vtrhli do zhromaždenia, samotný Monticelli strhol z novozvoleného Alexandra III. plášť, prinútil ho odísť a sám sa nechal intronizovať. Výsledkom bola osemnásťmesačná schizma kedy mala cirkev na čele dvoch pápežov (pritom pri vyhlásení Viktora IV. sa vôbec neprihliadalo na to, že v roku 1138 bol (proti)pápežom iný Viktor IV.). V cisárskom opátstve Farfa sa 4. októbra 1159 konala pápežská vysviacka.
S cieľom rozhodnúť, ktorý z pápežov je legitímnym, zišla sa vo februári 1160 synoda v Pavii, na ktorej asi päťdesiati biskupi z Nemecka a Talianska dali (pod vplyvom Fridricha I.) prednosť Viktorovi. V októbri toho istého roku sa však v Toulouse zišli episkopáty a kláštorné rády západoeurópskych krajín za účasti anglického (Henricha II.) a francúzskeho kráľa (Ľudovíta VII.), rozhodli v prospech Alexandra III. a Viktora IV. dali do kliatby. Ani toto rozhodnutie však spor nevyriešilo.
Pozícia Viktora IV. bola priamo závislá na podpore cisára Fridricha I. V roku 1162 si cisár upevnil svoj vplyv v severnom Taliansku a Pápežskom štáte a Viktorove vyhliadky sa posilňovali. No o krátky čas sa však situácia začala komplikovať a pre protesty celej Európy Fridrich I. musel uznať, že zlyhalo jeho úsilie pre získanie všeobecnej podpory pre jeho chránenca. 
Právoplatnosť voľby Alexandra III. sa potvrdila a Viktor IV. po tom, ako začali odpadávať i jeho najvernejší prívrženci, bol nútený ustúpiť. Stiahol sa do ústrania no svoj titul si ponechal až do smrti. Zomrel po krátkej chorobe 20. apríla 1164 v toskánskom meste Lucca. 
Zdroj.
ináli
Viktor IV. (1138)

Viktor IV. (lat. "Victor Quartus") vl. menom Gregorio Conti (* ?, Ceccano – † okolo apríl 1139) bol talianskym duchovným a protipápežom v roku 1138.
Za pápeža Paschala II. sa stal kardinálom-kňazom. Súčasne však patril k pápežovým najväčším odporcom. Pri voľbe nového pápeža po smrti Honoria II. v roku 1130 sa postavil proti voľbe Inocenta II. a hlasoval za kardinála Pietra Pierleoniho (protipápež Anaklét II.).
Po Anaklétovej smrti 25. januára 1138 ho jeho prívrženci zvolili nástupcom. Jeho bezvýznamný pontifikát, trvajúci necelé tri mesiace, bol iba nezmyselnou medzihrou. Nezachovali sa z neho žiadne dokumenty a už čoskoro jeho stúpenci, sčasti podplatení Inocentom II., odpadávali. 29. mája 1138 na zásah cisterciánskeho opáta Bernarda z Clairvaux odstúpil a podriadil sa Inocentovi.
O jeho ďalšom osude historické pramene mlčia.
Viktor IV.

Viktor IV. môže byť:
Európska cesta 77

Európska cesta 77 ("E77") je európska cesta, ktorá vedie z mesta Pskov v Rusku do mesta Budapešť v Maďarsku. Jej dĺžka je 1018 km.
Priebeh.
 Významná severojužná cestná komunikácia E77 začína v západoruskom meste Pskov. Pokračuje cestou A-212 na juhozápad k hraničnému prechodu Kašino, kde prechádza do Estónska. 
 Po ceste číslo 7 vedie mestom Misso a následne prechádza na územie Lotyšska.
 Tu nadväzuje cesta A2, smerujúca do Rigy. Obchvatom mesta pokračuje cestou A8 cez mesto Jelgava k litovskej hranici.
 V Litve pokračuje v trase cesty A12 cez Joniškis a Šiauliai k hraničnému mestu Sovetsk. 
 E77 sa tu vracia na ruské územie a po komunikácii A216 po Talpaki a A229 vedie do Kaliningradu.
 Trajektovým úsekom sa trasa E77 presúva do poľského mesta Gdansk, kde pokračuje po ceste číslo 7 k mestu Elblag, Ploňsk a Varšava. Pokračuje cez mestá Grójec (tu začína budovaná rýchlostná cesta "S7"), Radom, Kielce a Krakov (tu pretína E40) k hraničnému prechodu Chyžné.
E77 na území Slovenska.
 Pokračovaním komunikácie na prechode Trstená je cesta I/59, ktorá v smere na Dolný Kubín prechádza kratšími úsekmi budovanej R3. Pokračuje do mesta Ružomberok, kde križuje E50 a horským prechodom Donovaly do Banskej Bystrice. Tu nadväzuje na cestu I/66 (po Zvolen (kde križuje E58 a E571) po R1) a cez Krupinu pokračuje na hraničný prechod Šahy.
Na úseku Dolný Kubín – Zvolen bude v budúcnosti E77 vedená v trase R3 cez Kraľovany, Martin, Kremnicu a Žiar nad Hronom.
 V Maďarsku nadväzuje cesta číslo 2 a diaľnica M2, ktorá privádza E77 do Budapešti.
Explorer 2

Explorer 2 (EXPLR2) bolo neúspešné zopakovanie misie Explorer 1. Družici sa kvôli zlyhaniu zapálenia štvrtého stupňa nosnej rakety nepodarilo opustiť atmosféru Zeme. Explorer 2 odštartoval z Mysu Canaveral na Floride 5. marca 1958 o 18:28 UTC. Nosnou raketou bola Juno I, ktorá vznikla z Jupiteru-C. Projekt Jupiter-C bol vyvinutý v roku 1954 a bol zrušený v roku 1955, keď bol nahradený programom Vanguard. 
Opis.
Explorer 2 bol vybavený Geigerovým-Müllerovým počítačom na zisťovanie kozmického žiarenia. Po družici Explorer 3 bolo usúdené, že pôvodný Geigerov-Müllerov počítač sa nasýtil žiarenia z pásu nabitých častíc uväznených magnetickým poľom Zeme (pozri: Van Allenove radiačné pásy). Explorer 2 bol tiež vybavený citlivými mikrofónmi pre detekciu mikrometeoritov, odporovými detektormi, merajúcimi eróziu materiálu pôsobením dopadu mikrometeoritov a teplomermi na meranie vonkajšej a vnútornej teploty.
Faisal Shahzad

Faisal Shahzad (* 30. jún 1979, Pakistan) je naturalizovaný americký občan pakistanského pôvodu, ktorý sa neúspešne pokúsil odpáliť bombu na Times Square v New Yorku 1. mája 2010. Dňa 22. júna 2010 sa priznal pred federálnym súdom v v newyorskom Manhattane k všetkým 10 bodom obžaloby. Bol odsúdený na na doživotie bez možnosti prepustenia.
Bombovému útoku v sobotu večer pomohol zabrániť predavač tričiek z blízkeho obchodu a veterán z Vietnamu Lance Orton. Ten si všimol dym, ktorý vychádzal z auta značky Nissan Pathfinder na námestí Times Square a upozornil naň políciu.
Amatérsky vyrobená bomba, ktorá obsahovala okrem iného propán-butanové fľaše, kanistre s benzínom a zábavnú pyrotechniku ukrytá v zaparkovanom aute na Times Square mohla podľa polície vybuchnúť a zabiť mnohých civilistov.
Shahzad bol zatknutý približne 53 hodín po incidente na medzinárodnom letisku JFK International Airport v New Yorku, keď chcel odletieť do Dubaja linkou č.202 leteckej spoločnosti Emirates Airlines.
Biografia.
Faisal Shahzad je naturalizovaný americký občan, narodený v Pakistane. V USA študoval v rokoch 1997 a 1998 na Southeastern University vo Washingtone, D.C., neskôr v štúdiu pokračoval na University of Bridgeport. Zelenú kartu dostal v januári 2006, americké občianstvo získal na základe sobáša s americkou občiankou Huma Asif Mianovou. Len pár týždňov potom, čo získal americké občianstvo náhle opustil svoje zamestnania a zastavil hypotekárne platby za svoj dom. Následne vycestoval spolu so svojou rodinou do Pakistanu. Do USA sa Shahzad vrátil 3. januára 2010, pričom jeho manželka ostala v Pakistane.
Nízka obežná dráha Zeme

Nízka obežná dráha Zeme (často sa nahrádza skratkou LEO pochádzajúcou z anglického "Low Earth Orbit") je druh obežnej dráhy planéty Zem. Ako nízka je označovaná taká dráha, ktorej apogeum sa nachádza vo výške medzi 160 až 2000 kilometrov na povrchom Zeme. V menších výškach, približne okolo 200 kilometrov nad povrchom sa vyskytujú zvyšky atmosféry, ktoré spôsobujú pokles dráhy telies. Tento jav je však pozorovateľný aj vo väčších výškach napríklad na ISS, ktorej orbita musí byť pravidelne upravovaná. Z pohľadu ľudskej činnosti je nízka orbita naším hlavným pôsobiskom. Okrem niekoľkých misií k Mesiacu smerovali všetky kozmické lety s ľudskou posádkou práve na nízku orbitu, pričom väčšina smerovala na jej dolný okraj (do ). Z pohľadu letov s posádkou je nízka orbita dôležitá aj z dôvodu samotného prežitia dlhšej doby vo vesmíre, objekty na LEO sú totiž stále v dosť silnom geomagnetickom poli a sú tak chránené pred účinkami kozmického žiarenia.
Rýchlosti objektov na LEO sa líšia podľa excentricity a výšky dráhy, ale vo všeobecnosti platí, že rýchlosť objektov vzhľadom na povrch Zeme je približne /s. Tá istá hodnota platí aj pre dosiahnutie nízkej orbity zo Zeme, delta-v (rozdiel rýchlostí) medzi povrchom Zeme a LEO je teda tiež približne /s. Na nízkej orbite sa vyskytuje aj veľké množstvo kozmického odpadu, ktorého objem stále narastá a nezriedka spôsobuje ťažkosti pri misiách.
Ruslan Ľubarskij

Ruslan Ľubarskij (* 29. september 1973) je ukrajinský futbalový útočník, ktorý odohral veľkú časť svojej futbalovej kariéry na Slovensku.
Od juĺa 2010 je hrajucim trénerom 1. HFC Humenné.
Polonicus

Polonicus je cena, ktorá bola po prvýkrát udelená v roku 2009 a vychádza z iniciatívy kongresu poľských organizácií v Nemecku. Vyjadruje vďačnosť a úctu za vynikajúce zapojenie pre integráciu Poľska, obohatenie poľského komunitného života v Nemecku a lepšie porozumenie medzi Poliakmi a Nemcami v zjednotenej Európe. Čestnú cenu udelili prvýkrát predsedovi Európskeho parlamentu Jerzymu Buzkovi dňa 1. mája 2010 v Aachene, ako uznanie jeho prínosu k budovaniu zjednotenej Európy.
Otis Redding

Otis Redding, vlastným menom Otis Ray Redding, Jr. (* 9. september 1941, Dawson, Georgia, USA – † 10. december 1967, Madison, Wisconsin, USA), bol americký soulový spevák, často nazývaný „Kráľ soulu“ alebo "„synonymum soulu“". V r. 1967 ho kritik Jon Landau tiež pomenoval slovami: "„Otis Redding je rock &amp; roll.“" Charakteristickým znakom jeho prejavu boli silné emócie, ktoré dokázal do spevu preniesť.
Časopis Rolling Stone ho zaradil na 8. miesto zoznamu Stovky najväčších spevákov všetkých čias a na 21. miesto Stovky najväčších umelcov všetkých čias. V r. 1989 bol uvedený do Rokenrolovej siene slávy. 
Redding zomrel ako dvadsaťšesťročný pri havárii lietadla, mesiac pred vydaním jeho najväčšieho hitu „(Sittin' On) The Dock of the Bay“.
Darcyho-Weisbachov vzťah

Darcyho-Weisbachov vzťah alebo Darcyho-Weisbachova rovnica je v hydrodynamike rovnica, pomocou ktorej je možné kvantitatívne vyjadriť pozdĺžne trecie straty pri prúdení tekutiny v potrubí. Ak ide o prúdenie reálnej tekutiny, čiže častice sa pohybujú po jednotlivých prúdniciach v priereze potrubia rôznymi rýchlosťami, vzniká medzi jednotlivými prúdnicami a taktiež medzi „najširšou“ prúdnicou a vnútornou stenou potrubia trenie. Ak prúdi tekutina turbulentne, dochádza aj k výmene hybnosti medzi jednotlivými prúdnicami tekutiny, čím vznikajú ďalšie stratové sily.
Veľkosť strát sa dá ľahko definovať pomocou stratovej výšky využitím Darci-Weisbachovho vzťahu :
kde:
Corgoň liga 2003/2004

Corgoň liga v sezóne 2003/2004 bol v poradí 11. ročník slovenskej najvyššej futbalovej súťaže. Pravidelne ju usporadúva Slovenský futbalový zväz.
Nováčikom tohto ročníka bol tím FK Dukla Banská Bystrica, ktorý viedol Ladislav Molnár a ktorý skončil po jesennej časti súťaže na prvom mieste. Konečný boj o titul však prehral so Žilinou, ktorá sa stala majstrom v treťom ročníku po sebe. Prekvapujúco vypadol Slovan Bratislava, ktorý sa po osemnástich rokoch ocitol v druhej lige.
Majster.
Zostava víťaza Corgoň ligy MŠK Žilina:
Protolaurázia

Protolaurázia bola kontinent, ktorý sa vytvoril na južnej pologuli v mladších starohorách po rozpade superkontinentu Rodinia, asi pred 650 miliónmi rokov. Tvorili ho post-rodinské kontinenty Laurentia, Sibír, Baltika a Západná Gondwana (obsahovala časť budúcej západnej Afriky, časť Južnej Ameriky a Floridu).
Asi pred 600 miliónmi rokov, kedy sa Protolaurázia rozkladala okolo južného pólu ako dnes Antarktída, do nej zo severu narazila Protogondwana a spojením oboch pevnín vznikol krátkodobo superkontinent Pannotia. Západná Gondwana potom už zostala pokope s Protogondwanou (Východnou Gondwanou) a Protolaurázia sa už v pôvodnej podobe neobnovila.
Living Shangri-La

Living Shangri-la je mrakodrap so zmiešaným využitím nachádzajúci sa v downtowne kanadského mesta Vancouver. Je najvyššou budovou v regionálnom okrese Metro Vancouver a 11. najvyššou v Kanade. V tejto 62-poschodovej budove sa na prvých 15 poschodiach nachádza päťhviezdičkový hotel, vo zvyšných poschodiach sú kondomíniá. Na prízemí budovy je sauna, obchod s potravinami, verejná expozícia Vancouver Art Gallery a priestory na vystavovanie sochárskych umeleckých diel.
Na základe dohody bol na náklady developera kostol Coastal Church, postavený v roku 1919 a nachádzajúci sa pri západnej strane budovy, zrekonštruovaný za 4,4 mil. C$. 
Hotel.
Päťhviezdičkový Shangri-La Hotel Vancouver je súčasťou hotelového reťazca Shangri-La Hotels and Resorts. Je umiestnený na prvých 15. poschodiach a má 127 izieb (vrátane prezidentského apartmánu na 15. poschodí). Je prvým hotelom tohto reťazca v Severnej Amerike. V hoteli nie je 13. poschodie. V priestoroch patriacich hotelu sú reštaurácie, obchody a sauna.
Obytná zóna.
V obytnej zóne je celkovo 307 kondomínií. Na 16. až 43. poschodí sa ich nachádza 234, na 44. až 60. poschodí ich je 63 (tieto majú súkromný prístup), na 61. poschodí sú tri penthousy.
Výstavba.
Tento projekt si vyžiadal 3,1 milióna človekohodín, prepravu zeminy v objeme 15 000 nákladných áut, 51 000 m3 betónu a 7 000 ton betonárskej ocele. Počas najvyššej stavebnej aktivity pracovalo na stavbe 1 000 robotníkov, ktorí pracovali tempom jedného dokončeného poschodia za týždeň. Tento mrakodrap má najhlbšie základy (26 metrov) zo všetkých stavieb vo Vancouveri a od októbra 2007 je oficiálne najvyššou stavbou v meste. Celkové náklady na dokončenie tejto stavby dosiahli 350 miliónov C$.
Víchrica 15. januára 2008 strhla neupevnené stavebné materiály zo stavby do ulíc pod ňou. Tieto poškodili zaparkované vozidlá, no nedošlo k žiadnym zraneniam. Susedná budova patriaca plynárenskej spoločnosti Terasen Gas bola počas búrky tiež poškodená. Polícia po búrke uzatvorila ulicu West Georgia Street na vyše dvanásť hodín.
Euramerika

Euramerika alebo Laurussia alebo Starý červený kontinent bola druhohorný kontinent, ktorý spájal geologický materiál dnešnej Európy bez Stredomoria a Severnej Ameriky bez Floridy.
Vznikla v devóne pred 420 miliónmi rokov, kedy sa na rovníku a južne od neho zrazila Baltika s Laurentiou. Zrážka spôsobila kaledónske vrásnenie, ktoré malo za následok vznik severnej časti Apalačských hôr, hôr v Británii a Škandinávii.
V karbóne pred 350 miliónmi rokov do nej narazila Gondwana a vznikol nový superkontinent Pangea. Zrážka vyvolala hercýnske vrásnenie, pri ktorom vznikla južná časť Apalačských hôr, Meseta v Severnej Afrike a Hercýnske pohoria v Európe.
Pannotia

Pannotia alebo vendský superkontinent je predpokladaný superkontinent, ktorý sa krátkodobo vytvoril na Zemi v mladších starohorách (vrchné prekambrium) asi pred 600 miliónmi rokov a existoval asi 60 miliónov rokov. Vznikol zrážkou Protogondwany, ktorá sa pohybovala zo severnej pologule k juhu, s Protolauráziou, nachádzajúcu sa vtedy okolo južného pólu. Orogenéza, ktorá podmienila jeho vznik sa nazýva rôzne: panafrická, bajkalská alebo kadomská.
Existovala asi 60 miliónov rokov, no pred asi 540 miliónmi rokov sa rozpadla. Pomerne rýchlo sa od nej odtrhla Laurentia, Baltika a Sibír. Rozpad týchto kontinentov bol začiatkom súčasného eónu - fanerozoikum. Pevnina, ktorá ostala, sa nazýva Gondwana. Jej rola počas formovania Pannotie však nie je celkom jasná.
Názov zaviedol W. D. Dalziel v roku 1997.
Letisko Zürich

Letisko Zürich (kód IATA: ZRH; kód ICAO: LSZH) () sa nachádza v kantóne Zürich, severne od centra švajčiarskeho mesta Zürich. Je to najväčšie švajčiarske medzinárodné letisko. Sídli tu švajčiarska národná letecká spoločnosť Swiss International Air Lines a charterová letecká spoločnosť Edelweiss Air. Všetku zodpovednosť pre riadenie letovej prevádzky riadi spoločnosť Skyguide.
Rekonštrukcia.
V roku 2003 bol dokončený rozšírený plán rekonštrukcie, ktorá zahŕňala výstavbu nového hangáru, terminálu a malého podzemného metra, spájajúceho terminály. V novembri 2008 začala kompletná rekonštrukcia časti letiska. Návštevnícka terasa je počas rekonštrukcie zatvorená, jej rekonštrukcia bude ale súčasťou plánu.
Vlakové spojenie.
Zürišská letisková stanica sa nachádza pod novým terminálom. Okrem už spomínanej linky medzi letiskovými budovami na letisku zastavujú medzištátne aj vnútroštátne diaľkové vlaky, regionálne a S-Bahn vlaky zvyčajne idúce z a na stanicu Zürich hlavná stanica.
Zoznam poslancov Trnavského samosprávneho kraja (2009 – 2013)

Zoznam poslancov Trnavského samosprávneho kraja zvolených vo volebnom období 2009–2013.
Dessau-Wörlitzer Gartenreich

Dessau-Wörlitzer Gartenreich (doslova "Dessausko-wörlitzská záhradná ríša") je jeden z prvých a najväčších anglických parkov v Nemecku a kontinentálnej Európe. Záhrada bola vybudovaná v 18. storočí architektom Erdmannsdorffom na podnet Leopolda III. Obaja ovplyvnení osvietenstvom prekonali koncept tradičných barokových záhrad. 
Záhrada sa rozkladá na ploche 142 km2 v strede biosférickej rezervácie Mittelelbe, medzi mestami Dessau a Wörlitz v spolkovej krajine Sasko-Anhaltsko.
Iné projekty.
Wide-field Infrared Survey Explorer

Wide-field Infrared Survey Explorer (WISE) je infračervený kozmický teleskop prevádzkovaný americkým Úradom pre letectvo a kozmonautiku. Misia WISE odštartovala zo základne Vandenberg 14. decembra 2009 o 14:09 UTC. Na obežnú dráhu bola družica dopravená nosnou raketou Delta II model 7320-10. Úlohou misie bude robiť snímky celej oblohy po dobu šiestich mesiacov. Snímky budú robené v spektre vlnových dĺžok od 3 do 25 mikrometrov. Teleskop sondy WISE je približne tisíckrát citlivejší než predchádzajúce teleskopy na pozorovanie oblohy, akými boli IRAS, AKARI a COBE. Po dobu trvania misie vyhotoví približne 1,5 milióna snímok. Pozorované budú objekty slnečnej sústavy ako sú planétky, objekty našej Galaxie ako sú chladné tmavé hviezdy nazývané hnedé trpaslíky a vzdialené galaxie. 
Popis.
Sonda bola postavená spoločnosťou Ball Aerospace a je postavená na architektúre Ball Aerospace RS-300, ktorá bola overená pri technologickej misii Orbital Express. Teleso je na obežnej dráhe stabilizované v troch osiach. Dodávku elektrickej energie zabezpečujú solárne panely pripevnené k trupu. Komunikáciu s riadiacim strediskom zaisťuje vysokozisková anténa, pracujúca v pásme Ku. Dáta sú prenášané pomocou siete geostacionárnych komunikačných družíc Tracking and Data Relay Satellite System. Chladenie teleskopu bolo navrhnuté a postavené spoločnosťou Lockheed Martin a je realizované pomocou nádoby zvanej "cryostat", ktorá je naplnená vodíkom v pevnom skupenstve. Teplota je udržovaná na 15 kelvinoch. 
Vedecké úlohy.
Sonda WISE je schopná sledovať oblohu v štyroch vlnových dĺžkach infračervenej časti elektromagnetického spektra. Detektory majú medzu citlivosti 120, 160, 650, a 2600 μJy pre vlnové dĺžky 3,3, 4,7, 12, a 23 mikrónov. 
Primárna misia bude trvať desať mesiacov. Počas prvého mesiaca boli vykonané testy palubných systémov, ďalších šesť mesiacov bude prebiehať samotné snímkovanie a ďalšie tri mesiace bude prebiehať dodatočné pozorovanie, kým nedôjde chladiace médium.
Európska cesta 65

Európska cesta 65 ("E65") je európska cesta vedúca z mesta Malmö vo Švédsku do mesta Chania v Grécku. Jej celková dĺžka je 4 400 km.
Priebeh.
Európska cesta E65 križuje Európu v smere zo severozápadu na juhovýchod týmito štátmi:
Gianni Pittella

Gianni Pittella (celým menom Giovanni Saverio Furio; * 19. november 1958, Lauria, Taliansko) je taliansky politik, člen Európskeho parlamentu za Južné Taliansko a podpredseda Európskeho parlamentu. Reprezentuje Taliansku demokratickú stranu a je členom Sociálno-demokratickej európskej parlamentnej skupiny (S&amp;D). V šiestom parlamentom období Pittella reprezentoval Ľavicových demokratov (DS) ako časť Strany európskych socialistov. Je zástupcom vo výbore pre hospodárske a menové záležitosti európskej únie.
Mestská brána v Trenčíne

Mestská brána v Trenčíne je šesťposchodová, pôvodne len dvojposchodová goticko-renesančná veža mestskej brány, ktorá bola postavená na štvorcových základoch pravdepodobne začiatkom 15. storočia. 
Jej prechod je zaklenutý lomeným gotickým oblúkom. Po poškodení počas Katzianerovho obliehania hradu bola mestská brána v rokoch 1543 – 1549 prestavaná, zvýšená a zosilnená polkruhovým barbakanom a menšou vežou. Vchod do mestskej brány bol cez padací most. Turecká hrozba, ktorá sa objavila koncom 16. storočia, si však vyžiadala ďalšie posilnenie brány. Po renesančnej prestavbe v prvej štvrtine 17. storočia bola stavba od tretieho poschodia vyvýšená v osemhrannom pôdoryse. Opevnenie bolo v roku 1857 zrúcané a brána zostala. V lucerne boli zriadené renesančné hodiny a 1934 vymenené za elektrické. Latinský nápis na veži hovorí: "„Keď Boh nemá mesto pod svojou ochranou, ten čo ho chráni, bdie márne“." Dnes je mestská brána prístupná verejnosti a svojou dispozíciou poskytuje výhľad na priľahlé Mierové námestie od severovýchodu a Sládkovičovu ulicu od juhozápadu.
Windows Media Player

Windows Media Player je integrovaný prehrávač multimediálnych súborov v operačných systémoch Windows od firmy Microsoft. Umožňuje prehrávanie zvukových súborov (koncovky aac, mid, mp3, wav) a videosúborov (koncovky avi, mov, mpg, mpeg2, mp4). Novšie verzie Windows Media Playeru umožňujú meniť vzhľad prehrávača pomocou "skinov". V slovenčine existuje pre Windows 9x prehrávač vo verzii 6.4 a pre systémy Windows XP, Vista a novšie vo verzii 11. Veľmi rozšírená verzia tohto prehrávača vo verzii 9 (funkčná na Win9x a Windows XP) však v slovenskej verzii nie je (dostupná je však verzia v českom jazyku).
Windows 2.0

Windows 2.0 bol 16-bitový operačný systém uvoľnený 9. decembra 1987 spoločnosťou Microsoft. Je pokračovaním Windows 1.0. Nie je to plnohodnotný operačný systém, ale len grafická nadstavba MS DOS-u.
Aplikácie dodávané spolu s Windows 2.0:
Windows 3.x

Windows 3.x môže odkazovať na nasledujúce verzie Microsoft Windows:
Operačný systém Windows NT mal tiež čísla verzií „3.x“:
Windows 3.0

Windows 3.0 je 16-bitový operačný systém vydaný 22. mája 1990 spoločnosťou Microsoft. Je pokračovaním Windows 2.0. Nie je to plnohodnotný operačný systém, ale len grafická nadstavba MS DOSu.
Windows 3 vyšiel v týchto verziách:
A-101 (SA-6)

A-101 (SA-6, Saturn-Apollo 6) bola orbitálna misia nosnej rakety Saturn I v rámci programu Apollo. Bol to prvý let s maketou kozmickej lode Apollo.
Ciele misie.
Prvých päť letov rakety Saturn boli testy na overenie funkčnosti nosiča. Misia A-101 však mala praktickú úlohu spočívajúcu v testovaní vybavenia pre program Apollo. Maketa lode Apollo mala byť podrobená záťažovému testu a zároveň sa malo potvrdiť, že raketa Saturn I je schopná túto loď vyniesť na orbitu. 
Maketa bola postavená tak, aby jej rozmer, hmotnosť a ťažisko presne zodpovedali kozmickej lodi Apollo. Aby sa pôsobenie aerodynamických síl čo najlepšie zdokumentovalo, bola na vrchu makety lode umiestená nefunkčná veža únikového systému. Celkovo bolo v lodi umiestnených 116 zariadení pomocou ktorých sa merali sily, tlaky a zrýchlenie pôsobiace na kabínu počas letu.
Priebeh letu.
Štart sa konal na Štartovacom komplexe LC 37B na Cape Canaveral ale kvôli poruchám bol dvakrát zrušený. Prvý štart musel byť odvolaný kvôli kontaminácii paliva a pri druhom pokuse zlyhal kompresor v chladiacom okruhu, čo spôsobilo prehriatie navádzacieho systému. Raketa nakoniec odštartovala 28. mája 1964 o piatej hodine popoludní UTC.
Priebeh letu bol plne v súlade s letovým plánom až do času 76,9 sekundy, kedy vypadol motor číslo osem prvého stupňa. Na rozdiel od misie SA-4, keď bol motor odstavený úmyselne, nebolo toto zlyhanie plánované a riadiaci systém rakety musel reagovať predĺžením doby zážihu ostatných motorov na kompenzáciu zníženého ťahu. Po odstavení motorov prvého stupňa prebehla úspešná separácia obidvoch stupňov a následne bolo zažihnutých všetkých šesť motorov RL-10 druhého stupňa. Veža únikového systému bola potom taktiež odhodená, rovnako ako kamerové kontajnery. Druhý stupeň ukončil svoju činnosť v čase 624,5 sekúnd po štarte. Orbita 182 bola dosiahnutá na a maketa kozmickej lode a prázdny druhý stupeň spoločne vykonali 54 obehov. Po dosiahnutí orbity pokračovalo odosielanie telemetrie ešte približne štyri obehy, pokiaľ sa nevybili batérie. Obidve telesá vstúpili do atmosféry 1. júna 1964 neďaleko ostrova Kanton v Tichom oceáne.
Príčina výpadku ôsmeho motora bola rýchlo odhalená. Zapôsobil ju odlomený zub z jedného ozubeného kolesa v mechanizme turbočerpadla. Nešlo o vážny problém, lebo slabiny v konštrukcii ozubenia boli známe a na pri ďalšom lete sa už počítalo s modifikovaným turbočerpadlom.
Nexus One

Nexus One je smartphone firmy Google, ktorý používa operačný systém Android. Zariadenie vyrába taiwanská spoločnosť HTC Corporation a do predaja bol uvedený 5. januára 2010. Medzi zaujímavé vlastnosti zariadenia patrí schopnosť prepisu hovoreného slova do textu, prídavný mikrofón na eliminovanie hluku, a navigácia pomocou vstavaného GPS prijímača.
Zariadenia sa predáva neblokované (nie je obmedzené na jedného mobilného operátora). Google ho v súčasnosti ponúka pre mobilné siete T-Mobile a AT&amp;T v Spojených štátoch; verzia pre sieť Vodafone (európska sieť) bola prezentovaná 26. apríla 2010 a dostupná v Spojenom kráľovstve od 30. apríla 2010. Od 16. marca 2010 bol Nexus One dostupný v internetovom obchode firmy Google pre predaj v Kanade pre mobilných operátorov Rogers Wireless, Telus, Bell a Wind Mobile. Podľa oznamu zo 17. marca 2010 bude telefón ponúkať aj Sprint-Nextel.
Firma Apple vedie v súvislosti so zariadením Nexus One patentový spor proti HTC.
A-101

A-101 (iné zápisy: A101, A.101) môže byť:
Európska cesta 50

Európska cesta 50 ("E50") je európska cesta vedúca z mesta Brest vo Francúzsku do mesta Machačkala v Rusku. Je dlhá okolo 4910 km.
Priebeh.
Dôležitá cestná komunikácia E50 vedie Európou v smere západ – východ a spája pobrežie Atlantiku a Kaspického mora.
E50

E50 alebo E-50 môže byť:
Franz Schmidt

Franz Schmidt (* 22. december 1874, Bratislava – † 11. február 1939, Perchtoldsdorf, Rakúsko) bol rakúsky violončelista, klavirista, hudobný skladateľ a pedagóg.
Životopis.
Narodil sa v rodine obchodníka Františka Schmidta. Študoval klavír u Teodora Leszetyckieho. V roku 1888 sa presťahoval do Viedne a študoval na tamojšom konzervatóriu kompozíciu u Roberta Fuchsa a čelo u Ferdinanda Hellmesbergera. Štúdium ukončil v roku 1896 s „vyznamenaním“.
Od roku 1896 do roku 1911 bol členom Viedenských filharmonikov a do roku 1914 violončelistom v Dvornom orchestri (Orchester der Hofoper, dnes "Orchester Viedenskej opery"). Úspešne pôsobil nielen ako sólista, ale aj ako hosťujúci dirigent tohto orchestra.
V roku 1914 sa stal profesorom hry na klavíri na "Viedenskej múzickej akadémii" (dnes: Univerzita pre muziku a divadelné vedy). V roku 1925 sa tam stal riaditeľom a od roku 1927 do roku 1931 bol i rektorom. Ako pedagóg vyučujúci hru na klavíri a violončele, kontrapunkt a kompozíciu vychovával na akadémii množstvo známych hudobníkov, budúcich dirigentov a skladateľov. K jeho najznámejším žiakom patria klavirista Friedrich Wührer a skladatelia Rudolf Wimmer, Alfred Rosé (syn Arnolda Rosé), Theodor Berger, Marcel Rubin, Alfred Uhl a Ľudovít Rajter. Zo zdravotných dôvodov sa v roku 1937 vzdal svojej pedagogickej činnosti.
1. FC Kaiserslautern

1. FC Kaiserslautern je nemecký futbalový klub so sídlom v Kaiserslauterne. Klub je od sezóny 2010-11 účastníkom 1. Bundesligy. Bol založený zlúčením klubov Germania 1896 a FG Kaiserslautern v roku 1900. Domácim štadiónom klubu je Fritz-Walter-Stadion na Betzenbergu, ktorý má kapacitu 49 780 divákov.
LOJZO IV

LOJZO IV je album skupiny Lojzo. Album vydalo hudobné vydavateľstvo Opus v roku 1991.
Laz Vegaz

Laz Vegaz je štúdiový album skupiny Lojzo, ktorý v roku 1996 vydalo hudobné vydavateľstvo Opus. 
Zoznam skladieb.
špeciálny bonus:
Serbia Open 2010

Serbia Open 2010 je tenisový turnaj mužov, ktorý sa koná v dňoch od 3. do 9. mája 2010 na otvorených antukových dvorcoch v srbskom meste Belehrad. Turnaj patrí do kategórie ATP World Tour 250 series.
Titul v dvojhre získal Američan Sam Querrey, ktorý vo finále porazil svojho krajana Johna Isnera 3-6, 7-64, 6-4. Bol to jeho 4. titul v dvojhre na okruhu ATP. Titul vo štvorhre získali Mexičan Santiago González a Američan Travis Rettenmaier, ktorí vo finále porazili poľský pár Tomasz Bednarek, Mateusz Kowalczyk 7-66 6-1. Pre S. Gonzáleza a T. Rettenmaiera to bol prvý titul vo štvorhre na okruhu ATP.
Účastníci.
Ostatní.
Hráči ktorý dostali divokú kartu:
Hráči ktorý sa dostali do turnaja cez kvalifikáciu:
Víťazi.
Dvojhra mužov.
 Sam Querrey def. John Isner, 3-6, 7-6(4), 6-4
Štvorhra mužov.
 Santiago González / Travis Rettenmaier def. Tomasz Bednarek / Mateusz Kowalczyk, 7–6(6), 6–1
Gary Cooper

Gary Cooper, rodným menom Frank James Cooper (* 7. máj 1901, Helena, Montana, USA – † 13. máj 1961, Beverly Hills, Los Angeles, Kalifornia, USA) bol americký filmový herec, legendárny filmový hrdina z mnohých westernových, vojnových, dobrodružných i romantických filmov.
Pochádzal z rodiny anglických prisťahovalcov, jeho otec bol váženým sudcom. Jeho rodina bola pomerne zámožná, vlastnila rozsiahly ranč. Gary sa tu naučil mnohým praktickým zručnostiam, ktoré neskôr veľmi dobre uplatnil aj vo filme. Išlo najmä o poľnohospodárske práce na farme, ako bolo zháňanie dobytka, jazda na koni a pod.
Gary začínal ako špecializovaný filmový kaskadér, keď najprv natáčal rôzne nebezpečné scény s koňmi, najmä pády z koňa, ale aj pády koní, skoky s koňmi. Neskôr začal zastupovať v menších vedľajších a epizódnych úlohách. Od roku 1926 sa datuje jeho kariéra filmového herca, prvú veľkú hlavnú úlohu dostal vo filme "Arizona Bound" v roku 1927 u firmy Paramount Pictures. Od tej chvíle jeho kariéra strmo stúpala až medzi najväčšie herecké hviezdy amerického filmového priemyslu.
Zomrel krátko po svojich 60. narodeninách na rakovinu prostaty.
Paramount Pictures

Paramount Pictures Corporation je americká filmová a distribučná spoločnosť, ktorý má adresu na 5555 Melrose Avenue, v Hollywoode v Kalifornii. Paramount bol založený v roku 1912 a teraz ho vlastní spoločnosť Viacom. Paramount je najstaršie americké filmové štúdio, ktoré je v súčasnosti jedným z najvýnosnejších filmových štúdií vôbec.
Mnoho rokov patril Paramount spoločne s firmami MGM, Warner Bros., Universal Studios a 20th Century Fox k tzv „Veľkej päťke“ Hollywoodu.
Mužská dvojhra na Serbia Open 2010

Mužská dvojhra na Serbia Open 2010 sa hrala ako súčasť Serbia Open 2010 od 3. do 9. mája 2010. Titul získal Američan Sam Querrey, ktorý vo finále porazil svojho krajana Johna Isnera 3-6, 7-64, 6-4. Bol to jeho 4. titul v dvojhre na okruhu ATP.
Maurice Goldhaber

Maurice Goldhaber (* 18. apríl 1911, Ľvov, Ukrajina, vtedy Lemburg, Rakúsko-Uhorsko - † 11. máj 2011, Setauket-East Setauket, New York, USA) bol americký fyzik. Je známy najmä vďaka objavu z roku 1957, keď spoločne s Leem Grodzinsom a Andrewom Sunyarom ukázal, že neutrína majú zápornú helicitu. V roku 1991 získal Wolfovu cenu za fyziku.
Medzinárodné letisko Boryspiľ

Medzinárodné letisko Boryspiľ (; IATA: KBP, ICAO: UKBB) je najväčšie medzinárodné i vnútroštátne letisko na Ukrajine. Nachádza sa v meste Boryspiľ, 29 km východne od centra Kyjeva.
História.
Letisko Boryspiľ bolo vybudované na základe vojenského letiska v dôsledku rozhodnutia Rady ministrov ZSSR z 22. júna 1959. Od 7. júla 1959 letisko odbavuje osobné aj nákladné lety. Prvé pravidelné linky viedli po trasách Moskva – Kyjev – Moskva a Leningrad – Kyjev – Leningrad. V novembri 1960 sa na letisku Boryspiľ usídlila letecká spoločnosť, ktorá bola vybavená lietadlami Tupolev Tu-104 a Antonov An-10. V roku 1965 bol otvorený nový terminál pre cestujúcich. Od roku 1980 letisko Boryspiľ odbavovalo niektoré medzinárodné lety pre členov vyššieho straníckeho aparátu ZSSR, bežní občania mohli Sovietsky zväz opustiť iba z moskovského letiska Šeremetievo. Dňa 11. marca 1993 na základe rozhodnutia ministra dopravy Ukrajiny získalo letisko Boryspiľ štatút medzinárodného letiska.
Brno-Kohoutovice

Brno-Kohoutovice je od 24. novembra 1990 mestská časť štatutárneho mesta Brna, nachádzajúca sa na západ od mestskej časti Brno-střed.
Libri tres contra Galileos

Libri tres contra Galileos (často aj iba Contra Galileos, slovensky "Tri knihy proti Galilejským", myslené kresťanom) je latinský spis, ktorý počas svojej krátkej vlády (361-363) spísal rímsky cisár Flavius Claudius Julianus.
Z diela samotného sa do dnešných dní nezachoval žiadny odpis. Sú známe len jeho zlomky v podobe odkazov a citátov z neho v iných dielach. Charakter tohto aktu zodpovedá povahe vlády Juliána, ktorý sa pokúsil zvrátiť rastúci vplyv kresťanstva v impériu a podporoval pôvodné pohanské kulty.
Nikdy však kresťanov neprenasledoval, ani ich pre ich vieru netrestal. Avšak svojimi činmi podporoval spory vnútri kresťanskej cirkvi a verejne podporoval pôvodné kulty. Proti kresťanstvu sa postavil v ideologickom boji, čoho je tento spis dokladom. Poukazuje na chyby a nebezpečenstvo kresťanskej viery a kresťanov vykresľuje ako odpadlíkov od židovstva, ktoré naproti tomu považuje za veľmi staré a všeobecne akceptované náboženstvo.
Príšerne nahlas a neuveriteľne blízko

Príšerne nahlas a neuveriteľne blízko (ang. "Extremely Loud and Incredibly Close") je román z roku 2005. Napísal ju americký spisovateľ Jonathan Safran Foer. Pojednáva o krátkom úseku života osemročného chlapca, Oskara Schella, ktorému 11. septembra tragicky zahynul otec. Dej je písaný z 3 rôznych pohľadov - Oskara, jeho starého otca a starej mamy, ktoré sa časovo nedatujú do rovnakého obdobia. Kniha je obohatená o rôzne názorné kresby. Posledných 15 strán knihy tvoria obrázky osoby padajúcej z veže Svetového obchodného centra z dola nahor. Podľa Oskara by to mohol byť jeho otec, ktorý v budove zomrel. „"...I found the pictures of the falling body. I ripped the pages out of the book. I reversed the order, so the last one was first, and the first was last. When I flipped through them, it looked like the man was floating up through the sky."“
Windows Server 2003

Windows Server 2003 je serverový operačný systém od firmy Microsoft. Je určený pre platformu X86 PC a vo svojej enterprise verzii i pre 64bitové procesory. Oproti predchádzajúcej verzii Windows 2000 Server má integrovaný SharePoint Services a jeho zabezpečenie a bezpečnostná politika sú od začiatku nastavené striktnejšie ako je tomu u predchodcu.
Rozšírenie Windows Server 2003 bolo väčšie ako Windows 2000 server. Linuxové serverové systémy však boli v čase vzniku Windows Server 2003 rozšírenejšie a rýchlejšie.
Windows Server 2003 bol prekonaný operačným systémom Windows Server 2008. Do predaja bol uvoľnený 24. apríla 2003.
Windows Server 2003 ponúka štyri verzie:
Odstránené súčasti.
V porovnaní z Windows 2000 a Windows XP bola v systéme Windows Server 2003 odstránená možnosť "System recovery", teda obnova systému z tzv. bodov obnovenia.
Juraj Palkovič (1763 – 1835)

Juraj Palkovič alebo Jur Palkovič alebo Jur Palkovics (* 24. apríl 1763, Veľké Chlievany, okr. Bánovce nad Bebravou – † 21. január 1835, Ostrihom (Esztergom) bol slovenský rímskokatolícky duchovný, cirkevný hodnostár a prekladateľ.
Život.
Od roku 1773 žil s rodičmi v Doľanoch. Študoval v Seminári sv. Štefana v Trnave a v Seminári „Pazmaneum“ vo Viedni, po zrušení tohto ústavu pokračoval v štúdiách v rokoch 17841788 na generálnom seminári v Bratislave. V roku 1788 bol vysvätený za kňaza. V nasledujúcich rokoch Palkovič slúžil ako kaplán v Štiavnických Baniach a v Pezinku. Od roku 1799 bol profesorom etiky na seminári v Bratislave, v rokoch 18001820 pôsobil ako profesor cirkevného práva a etiky na seminári a knihovník kapitulskej knižnice v Trnave. V roku 1816 sa stal kanonikom ostrihomskej arcidiecézy, po presídlení kapituly do Ostrihomu pôsobil tam.
Počas štúdií v Bratislave bol členom krúžku vlasteneckých filológov, zakladajúci člen bernolákovského Slovenského učeného tovarišstva. Po smrti Antona Bernoláka a Juraja Fándlyho sa stal najvýznamnejším predstaviteľom bernolákovského hnutia. Šíreniu a rozvoju bernolákovského spisovného jazyka napomáhal predovšetkým vydavateľskou a prekladateľskou prácou. Bol najväčším mecénom literatúry vydávanej v bernolákovčine, na čo obetoval väčšinu svojich príjmov. Jeho zásluhou vyšli do roku 1835 najmä všetky diela najvýznamnejšieho bernolákovského básnika Jána Hollého, s ktorým viedol rozsiahlu korešpondenciu a ktorému bol aj poradcom a usmerňovateľom.
Prekladal z nemčiny, latinčiny a gréčtiny, najmä biblické drámy a filozofické texty. Dlhodobo sa usiloval o preklad Biblie do bernolákovskej slovenčiny, ktorý sa mu napokon podarilo realizovať a na vlastné náklady vydať v dvoch zväzkoch v rokoch 1829 a 1832. Sám ho slovenským farnostiam zadarmo posielal. Počas prác na preklade Biblie stihol v rokoch 18251827 vydať ešte šesť-zväzkový slovník „Slowár Slowenskí, Češko-Laťinsko-Ňemecko-Uherskí“ Antona Bernoláka, ktorý zredigoval, upravil a doplnil.
Zaujímavosť.
3. apríla 1833 písal Ján Hollý Jurajovi Palkovičovi: "„Nikdá sem s tak weľkú Chutú a radosťú Bibliu nečítal gako túto slowenskú od Pána Welkomožného preloženú...“"
Gold Coast

Gold Coast môže byť:
Potkan hnedý

Potkan hnedý (staršie potkan hnedastý, potkan obyčajný, potkan hnedavý, (?) potkan kanálový; ľudovo potkan; lat. "Rattus norvegicus", staršie "Mus decumanus") je hlodavec z čeľade myšovité. Dnes je to kozmopolitne rozšírený druh, pôvodom z močiarov severovýchodnej Ázie. Výskyt na Slovensku bol doložený na 79,1 % územia.
Opis.
Často sa zamieňa s potkanom tmavým ("Rattus rattus"). Základným rozpoznávacím znakom je jeho lysý a šupinatý chvost, pri koreni nápadne zosilnený, ktorý je zhruba rovnako dlhý ako telo. Hlava potkana hnedého je spredu mierne zaoblená, oči sú drobné. Slabo osrstené ušnice sú krátke (pri prehnutí nedosahujú k očiam). Vo sfarbení chrbta prevláda sivohnedý až hnedý odtieň, spodná strana tela je sivastá. Chvost je zvrchu tmavší než na spodku. Samica má 6 párov mliečnych bradaviek.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 341 (79,1 % rozlohy Slovenska, do roku 1964 len v 97, 22,5 %) v nadmorských výškach 98 (Bodrog) – (Skalnaté pleso vo Vysokých Tatrách).
Spôsob života.
Žije po celom svete. Potkan sa dožíva 3-4 rokov v laboratórnych podmienkach, v prírode dva roky.
Potkan

Potkan môže byť:
Rattus

Rattus, po slovensky potkan (zastarano aj "krysa"), je rod hlodavcov z čeľade myšovité a podčeľade myši (Murinae).
Jeho najznámejší zástupcovia sú potkan hnedý ("Rattus norvegicus") a potkan tmavý ("Rattus rattus").
Druhy.
rod "Rattus":
U mnohých autorov sa do rodu Rattus zahŕňajú aj druhy, ktoré iní autori zaraďujú do iných rodov.
Juno

Juno môže byť:
Svante Pääbo

Svante Pääbo (* 20. apríl 1955, Štokholm, Švédsko) je švédsky biológ a genetik špecializujúci sa na evolučnú genetiku.
Narodil sa v Štokholme a doktorandské vzdelanie získal na Uppsalskej univerzite so zavŕšením v roku 1986. Potom pôsobil na Zürichšskej univerzite a na Kalifornskej univerzite v Berkeley. V roku 1990 sa stal profesorom na Univerzite v Mníchove. V roku 1999 v Lipsku založil Inštitút Maxa Plancka pre evolučnú antropológiu, kde naďalej pôsobí a zároveň je mimoriadnym profesorom na Okinawskej vedecko-technologickej univerzite.
V roku 2022 získal Nobelovu cenu za fyziológiu alebo medicínu „za objavy v oblasti genómov vyhynutých hominínov a ľudskej evolúcie“.
Juno (bohyňa)

Juno (lat. "Iuno") bola hlavná bohyňa v starovekom Ríme (v starovekom Grécku sa volala Héra; Etruskovia ju nazývali "Uni"). Juno bola kráľovná bohov. Bola sestrou a manželkou vládcu všetkých bohov - Jupitera a matkou Héby, Vulkána a Marsa a patrila k najdôležitejším postavám starorímskeho náboženstva. Spolu s Jupiterom a Minervou bola členom Triády.
Rovnako ako Jupiter mala aj Juno schopnosť vrhať blesky. Často býva vyobrazená so zbraňou v ruke a v plášti z kozej koži, čo bolo časť oblečenia, ktoré si rímski vojaci obliekali k ťaženiu.
Predpokladá sa, že Juninou doménou bola pôvodne živá sila alebo mladosť. S oslabovaním významu starovekého Grécka v prospech Rímskej ríše sa význam Juno obmedzil iba na manželku Jupitera a kráľovnú bohov. Prívlastky "Interduca" a "Domiduca", ktoré v preklade znamenajú "„tá, ktorá vedie nevestu do manželstva“" a "„tá, ktorá vedie nevestu do nového domova“", a ktoré jej Rimania dali, prisúdili Juno funkciu patrónky neviest alebo vo všeobecnosti funkciu patrónky manželstva.
Verí sa, že mesiac, v ktorom sa každoročne konali slávnosti na jej počesť (čo pripadá na 7. jún), dostal pomenovanie práve podľa bohyne Juno.
Pulp

Pulp bola britská kapela, ktorá sa zaradila do štýlu alternatívneho rocku. V 90. rokoch 20. storočia bola súčasťou najväčšieho hudobného hnutia v Spojenom kráľovstve, ktoré sa volalo britpop. Patrila medzi najväčšie kapely 90-tych rokov. Britpop tvorila s kapelami ako boli legendárni Oasis, Blur, Elastica, Echobelly, či Suede. Kapela Pulp vznikla v roku 1978 v anglickom Sheffielde. Za svojej existencie dokázala vytvoriť sedem albumov, no v roku 2002 rozpadla. Tvorili ju členovia Jarvis Cocker ("vokály, gitara"), Candida Doyle ("klávesy"), Mark Webber ("gitara"), Steve Mackey ("basová gitara") a Nick Banks ("bicie").
Historizmus (umenie)

Historizmus je umelecký štýl (hlavne v architektúre), ktorý sa objavil v 19. storočí. Výtvarne sa inšpiroval historickými slohmi: románskym, gotickým, barokovým, renesančným a klasicistickým, prípadne niektorou z lokálnych odnoží slohu (napr. anglická gotika).
V architektúre však historizmus používal vtedajšie stavebné postupy a technológie a estetikou historických slohov sa len inšpiroval. Na sakrálnych stavbách sa prejavovali najmä prvky románskeho a gotického slohu, v prípade svetských stavieb to boli hlavne renesančné a barokové prvky.
V maliarstve sa historizmus prejavoval napríklad v tvorbe neorafaelistov, ktorí sa inšpirovali anglickou a holandskou maľbou. Predstaviteľom historizmu v maliarstve je napríklad John Constable, ktorého sklon k historizmu sa prejavil napríklad v diele "Voz na seno" z roku 1821.
Eukleidas (kráľ Sparty)

Eukleidas alebo Eukleidás ("Eukleidas", iný prepis: "Eukleidás") bol kráľ Sparty od roku 227 pred Kr. do roku 221 pred Kr. Vládol v línii kráľovského rodu Eurypontovcov, ale pochádzal z kráľovskej rodiny Agiovcov. Jeho spolukráľom bol jeho brat Kleomenes III. (vládol 235 – 221 pred Kr.)
Nástup na trón.
Eukleidas počas svojho krátkeho panovania ostal v tieni svojho známejšieho brata Kleomena III., ktorý sa zapísal do dejín zavádzaním reforiem v Sparte. Kleomenes za svojim cieľom išiel nekompromisne. Po víťaznom návrate z vojny proti achájskemu spolku, previedol v Sparte vojenský prevrat. Zrušil eforát a gerúziu. Osemdesiat najkonzervatívnejších prívržencov starého poriadku poslal do vyhnanstva a už mu nestál v ceste len Archidamos z kráľovského rodu Eurypontovcov. Ten od smrti svojho brata Agida IV. počas panovania Eudamida III. žil v exile (v Messénii). Po smrti Eudamida v roku 228 pred Kr. ho Kleomenes zavolal, aby zaujal miesto kráľa. Archidamos bol podľa historika Polybia na Kleomenov podnet po krátkom čase zavraždený a na jeho miesto Kleomenes dosadil svojho brata Eukleida. Keďže v Sparte bola diarchia a následník sa volil vždy z tej istej kráľovskej dynastie do ktorej patril jeho predchodca, porušila sa tým po stáročia zaužívaná tradícia.
Jeho smrť v bitke pri Sellasii.
V roku 221 pred Kr. sa vodca achájskeho spolku Aratos zo Sikyónu spojil s macedónskym kráľom Antigonom III. a ich štyridsaťtisícové vojsko napadlo Spartu. Posledná rozhodujúca bitka sa medzi protivníkmi odohrala na severe Lakónie pri Sellasii. Bitka sa skončila totálnou porážkou Sparty. Plutarchos napísal, že Sparťania aj napriek veľkej početnej prevahe protivníka bojovali udatne. Zo šesťtisícového vojska Sparty zostalo nažive len asi dvesto Sparťanov. V bitke zomrel aj kráľ Eukleidas pred očami svojho brata Kleomena. Podľa Plutarcha Kleomenes pri pohľade na svojho zomierajúceho brata povedal „"Stratil som ťa môj najdrahší brat, stratil som teba, ty vznešené srdce, si skvelý príklad Sparťana"." Kleomenovi sa podarilo utiecť a svoj azyl našiel v Egypte, kde neskôr v roku 219 pred Kr. spáchal samovraždu.
Podmienky víťazov.
Po bitke po prvý raz v histórii Sparty na ich územie vstúpila noha nepriateľa. Pokorená Sparta musela prijať podmienky víťaza. Prikázali im vstúpiť do achájskeho spolku a podriadiť sa macedónskemu veleniu. Spartský trón ostal na celé dva roky prázdny.
Conyers Herring

Conyers Herring (* 15. november 1914, Scotia, New York – † 23. júl 2009, Palo Alto, Kalifornia) bol americký fyzik a nositeľ Wolfovej ceny za fyziku za rok 1984/5, ktorý pracoval ako profesor aplikovanej fyziky na Stanfordovej univerzite.
Jeho vedecký prínos spadá predovšetkým do odvetvia fyziky pevných látok. Zaoberal sa tiež otázkami ohľadom vzťahu vedy a náboženstva.
Philippe Nozières

Philippe Nozières (* 12. apríl 1932, Paríž, Francúzsko – † 15. jún 2022) bol francúzsky fyzik, známy predovšetkým vďaka práci vo fyzike pevných látok, špeciálne v oblasti štúdia správania elektrónov v kovoch. Bol nositeľom Wolfovej ceny za fyziku za rok 1984/85.
Krysa

Krysa môže byť: